भीड़ ने रोका, शर्ट और कॉलर पकड़ी; बांग्लादेशी क्रिकेटर गिरते-गिरते बचे...VIDEO
Bangladesh Test and T20I skipper Shakib Al Hassan Fans Controversy बांगलदेश के स्टार क्रिकेटर शाकिब अल हसन एक बार फिर फैंस की दीवानगी की वजह से परेशानी में पड़ गए। दरअसल दुबई में एक इवेंट के दौरान शाकिब निकल रहे थे।
बांग्लादेश के स्टार क्रिकेटर शाकिब अल हसन के साथ दुबई में फैंस ने बदतमीजी की। एक कार्यक्रम के दौरान भीड़ ने उन्हें सेल्फी के लिए घेर लिया। इस दौरान धक्का-मुक्की हुई। कुछ फैंस ने उनकी शर्ट पकड़ ली, तो किसी ने उसे धक्का दे दिया। वे फर्श पर गिरते-गिरते बच गए। उन्होंने खुद को बचाया और मुश्किल से वहां से निकले। यह मामला बुधवार शाम का है, लेकिन इसके वीडियो अब वायरल हो रहे हैं।
​​​​​​बांग्लादेशी मीडिया ढाका ट्रिब्यून के मुताबिक, शाकिब आरव खान के निमंत्रण पर दुबई में ज्वेलरी शोरूम के उद्घाटन में गए थे। आरव का असली नाम रबीउल इस्लाम उर्फ शोहाग उर्फ ह्रदयॉय है। वह बांग्लादेश में हत्या का आरोपी है और भगोड़ा है।
आरव के ऊपर 2018 में ;बांग्लादेश की स्पेशल ब्रांच के इंस्पेक्टर मोहम्मद मामुन इमरान खान की हत्या का आरोप है। हत्या के बाद, रबीउल भारत भाग गया था और अरव खान के नाम से एक भारतीय पासपोर्ट हासिल करके दुबई चला गया।
पिछले हफ्ते शाकिब ने फैन को पीटा था 
पिछले हफ्ते भी शाकिब के साथ एक ऐसा ही वाकया हुआ था। शाकिब बांग्लादेश के चटगांव में एक इवेंट के दौरान सैकड़ों लोगों से घिर गए थे। इस दौरान एक फैन के बदतमीजी करने पर शाकिब ने टोपी से एक फैन को पीट दिया था। शाकिब जैसे ही कार में बैठने जा रहे थे, उसी समय एक फैन उनकी टोपी छीनने की कोशिश कर रहा था। शाकिब को गुस्सा आया टोपी से फैन को पीटा। पूरी खबर पढ़ें
शाकिब के इंस्टाग्राम पर 25 लाख और ट्विटर पर 22 लाख फॉलोअर्स
शाकिब की गिनती बांग्लादेश के सबसे लोकप्रिय सेलिब्रिटी में होती है। ट्विटर पर शाकिब को करीब 22 लाख यूजर्स फॉलो करते है। वहीं, इंस्टाग्राम पर शाकिब के 25 लाख फॉलोअर्स हैं। 2006 में डेब्यू करने वाले शाकिब बांग्लादेश के सबसे सफल क्रिकेटरों में से एक हैं। उन्होंने तीनों फॉर्मेट में कुल 404 मैच खेले, जिसमें उनके नाम 13 हजार 624 रन और 662 विकेट हैं।
क्रिकेट से जुड़ी ये खबरें भी पढ़ें.....
WTC फाइनल नहीं खेलेंगे हार्दिक पंड्या:कहा - टेस्ट चैंपियनशिप में मेरा कोई योगदान नहीं, इसलिए सीधा फाइनल खेलना अनैतिक
भारतीय टी-20 टीम के कप्तान हार्दिक पंड्या ने WTC को लेकर बड़ा बयान दिया है। पंड्या ने कहा, 'मैं टेस्ट क्रिकेट में वापसी नहीं करूंगा जब तक मैं उसके लिए ईमानदारी से मेहनत नहीं कर लेता। मेरा मानना है की बिना एक भी टेस्ट खेले सीधा वर्ल्ड टेस्ट चैंपियनशिप का फाइनल खेलना मेरे साथी खिलाड़ियों के साथ धोखे की तरह होगा जो साल भर टेस्ट में खेल रहे हैं और टीम में जगह बनाने के लिए मेहनत कर रहे हैं।' पढ़ें पूरी खबर
शोएब बोले- भारत ने बहुत प्यार दिया:यहां इतना आना-जाना कि अब आधार कार्ड भी है, क्रिकेट में सिर्फ भारत-पाकिस्तान फाइनल होना चाहिए
पाकिस्तान के फास्ट बॉलर शोएब अख्तर को भारत बहुत पसंद है। वो कहते हैं कि उन्हें इस मुल्क से बहुत प्यार मिला। यहां उनका इतना आना-जाना है कि अब आधार कार्ड भी बन गया है। हालांकि आधार कार्ड की बात शोएब ने मजाक में कही। पढ़ें पूरी खबर